Diari Oficial de la Generalitat Valenciana


Sumari del DOGV 4948, del 17-02-2005 (2005/1617)

ORDE de 13 de gener de 2005, de la Conselleria de Cultura, Educació i Esport, per la qual es convoquen ajudes a la traducció i l'edició d'obres literàries al valencià i del valencià a altres idiomes per a 2005.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4948

Data del DOGV
:   17-02-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/1617


Data del document
:   13-01-2005

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * indústria del llibre
    * llengua regional
    * suport econòmic
    * editorial
    * traducció
    * ajuda pública

ORDE de 13 de gener de 2005, de la Conselleria de Cultura, Educació i Esport, per la qual es convoquen ajudes a la traducció i l'edició d'obres literàries al valencià i del valencià a altres idiomes per a 2005. [2005/X1617]
  
La Generalitat Valenciana, segons el que indica l'article 2 de l'Estatut d'Autonomia de la Comunitat Valenciana, té atribuïdes les funcions de fomentar les peculiaritats del poble valencià i facilitar l'accés als béns culturals. És per això que el foment de la cultura és un dels objectius fonamentals de l'acció del Govern de la Generalitat Valenciana.
  
L'article 7 del mateix Estatut determina l'oficialitat del valencià a la Comunitat Valenciana, i atorga especial protecció i respecte a la recuperació del valencià.
  
La Llei d'Ús i Ensenyament del Valencià, en l'article 25, indica que la Generalitat Valenciana prestarà suport a l'edició i promoció del llibre valencià donant un tractament específic als impresos en valencià.
  
Anualment, la Generalitat convoca ajudes per a la traducció i edició d'obres literàries al valencià i del valencià a altres idiomes, ajudes que han servit per a augmentar el fons bibliogràfic escrit en valencià, incorporant-hi obres i autors de diverses cultures. Com que l'experiència és molt positiva i té indubtable valor cultural, és convenient realitzar la convocatòria corresponent a 2005.
  
Per tot això, fent ús de les facultats que em són conferides per l'article 35 de la Llei de la Generalitat Valenciana 5/1983, de 30 de desembre, de Govern Valencià.
  
ORDENE
  
Primer
  
Es convoquen ajudes a la traducció i l'edició d'obres literàries al valencià i del valencià a altres idiomes. S'aproven les bases de la convocatòria i el model de sol·licitud que s'inclouen com a annexos I i II de l'orde.
  
Segon
  
Les ajudes, per un import global màxim de 40.400 € (quaranta mil quatre-cents euros), aniran a càrrec de la línia T3170000 del programa 422.50 del pressupost de la Generalitat Valenciana per a 2005.
  
DISPOSICIONS FINALS
  
Primera
  
Es delega en la secretària autonòmica de Cultura i Política Lingüística la facultat de resoldre la concessió d'estes ajudes, i se l'autoritza perquè, en l'àmbit de les seues competències, adopte les resolucions pertinents per al desplegament i execució d'esta orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició, o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 13 de gener de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases de la convocatòria de concessió d'ajudes a la traducció i edició d'obres literàries al valencià i del valencià a altres idiomes per a 2005.
  
Primera
  
Es convoquen ajudes a la traducció i edició d'obres literàries al valencià i del valencià a altres idiomes. El nombre i la quantitat queden supeditades a la qualitat i a l'interés dels projectes presentats, i sempre dins del límit que determinen els crèdits aprovats en el pressupost vigent.
  
Segona
  
Podran sol·licitar les ajudes, omplint el model de sol·licitud que s'adjunta com a annex II a l'orde, les editorials, la seu de les quals es trobe situada en qualsevol Estat, que es comprometen a editar i traduir obres literàries en valencià i/o editar traduccions d'obres literàries del valencià a altres llengües, segons les condicions que s'especifiquen en les bases de la convocatòria.
  
Tercera
  
La sol·licitud ha d'anar acompanyada dels documents següents:
  
a) Document acreditatiu de la condició d'editor, segons les exigències de la legislació vigent al seu país.
  
b) Un exemplar de l'obra original objecte del contracte.
  
c) Documentació acreditativa de la conformitat del titular del dret d'autor o justificació de trobar-se l'obra en règim de domini públic.
  
d) Fotocòpia compulsada del contracte entre l'editor i el traductor, en el qual ha de constar, en euros, l'import dels honoraris de la traducció. En cas que el contracte estiga escrit en una llengua no oficial a la Comunitat Valenciana, caldrà adjuntar-ne una traducció jurada al valencià.
  
e) Formulari, degudament omplit, segons el model que es publica com a annex II de l'orde.
  
f) Si la sol·licitud de subvenció supera la quantitat de 1.803'03 €, se l'haurà d'acompanyar amb els certificats d'estar al corrent de les obligacions tributàries de l'Estat, de la Comunitat Valenciana i de la Seguretat Social, en referència al moment en què acabe el termini de presentació de sol·licituds, segons allò que disposa l'Orde de 30 de maig de 1996, de la Conselleria d'Economia i Hisenda (DOGV núm. 2.775 de 21 de juny de 1996).
  
La presentació de sol·licituds per a optar a les ajudes suposa l'acceptació expressa i formal de les condicions de la convocatòria.
  
Quarta
  
Les sol·licituds s'han de dirigir a la Secretaria Autonòmica de Cultura i Política Lingüística, i es poden presentar al Registre General de la Conselleria de Cultura, Educació i Esport (Avinguda de Campanar, 32, 46531 València), i a les direccions territorials de Cultura, Educació i Esport d'Alacant, Castelló o València. També es poden cursar davant de les representacions diplomàtiques o consulars espanyoles a l'estranger i, en general, per qualsevol del mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada a esta per la Llei 4/1999, de 13 de gener. En cas de presentar-la en una oficina de correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1.829/1999, de 3 de desembre, pel qual s'aprova el Reglament que regula la prestació dels servicis postals, en desplegament de la Llei 24/1998, de 13 de juliol, del Servici Postal Universal i de Liberalització dels Servicis Postals.
  
La Secretaria Autonòmica de Cultura i Política Lingüística revisarà les sol·licituds perquè totes les dades exigides en la convocatòria figuren en l'expedient. Si la sol·licitud està incompleta, la Secretaria Autonòmica de Cultura i Política Lingüística comunicarà a l'entitat sol·licitant les deficiències perquè, en un termini de 10 dies, siguen esmenades, amb l'advertiment que, si no ho fa així, s'entendrà que ha desistit de la petició, amb resolució prèvia dictada en els terminis previstos en l'article 42 de la Llei de Règim Jurídic de les Administracions Públiques i del Procediment Administratiu Comú.
  
Quinta
  
El termini de presentació d'instàncies s'iniciarà l'endemà de la publicació en el DOGV de la present orde i acabarà el 28 de febrer de 2005. Si a partir d'esta data, en el termini de tres mesos, no hi ha una resolució expressa sobre la sol·licitud, s'entendrà que ha sigut desestimada.
  
Sexta
  
Les sol·licituds seran estudiades per una comissió presidida per la secretària autonòmica de Cultura i Política Lingüística i composta pel cap de l'Àrea de Política Lingüística, el cap del Servici d'Assessorament Lingüístic i Traducció, i el cap del Servici de Promoció Social del Valencià, que actuarà com a secretari. En cas de vacants o absències, la secretària autonòmica de Cultura i Política Lingüística designarà les persones suplents.
  
La Comissió examinarà les sol·licituds presentades i emetrà l'informe corresponent, tenint en compte, com a criteris prioritaris, l'interés cultural de l'obra (40%), l'extensió (25%), les característiques de la traducció (20%) i el seu tiratge i pressupost (15%).
  
Atenent els criteris indicats, i tenint en compte la quantitat de sol·licituds presentades, el total disponible per a l'atorgament de subvencions i l'adequació a les prioritats d'objectius i criteris tècnics de la Secretaria Autonòmica de Cultura i Política Lingüística, s'elaborarà l'informe pertinent.
  
Vist l'informe, la secretària autonòmica de Cultura i Política Lingüística resoldrà la concessió i la quantitat de la subvenció.
  
Sèptima
  
Per a la concessió de les ajudes es tindrà en compte:
  
a) L'interés cultural i intrínsec de l'obra la traducció de la qual es proposa.
  
b) Si l'obra ja ha sigut traduïda a la mateixa llengua, i també la qualitat de la traducció o traduccions de què ha sigut objecte.
  
c) Les característiques i garanties sobre la qualitat de la traducció.
  
d) Les característiques tècniques de l'edició que es proposa, el tiratge i el pressupost.
  
Octava
  
Són obligacions del beneficiari:
  
a) Efectuar la traducció i edició de les obres literàries al valencià i del valencià a altres idiomes que fonamenta la concessió de l'ajuda.
  
b) Acreditar davant la Conselleria de Cultura, Educació i Esport l'edició dins del termini que acabarà el 15 de novembre de 2005.
  
c) Acreditar trobar-se al corrent de les seues obligacions tributàries i de la Seguretat Social, segons la normativa vigent.
  
d) La submissió a les actuacions de control financer que corresponguen a la Intervenció General, en relació a les subvencions i ajudes concedides.
  
e) Comunicar a la Conselleria de Cultura, Educació i Esport l'obtenció de subvencions o ajudes per a la mateixa finalitat, procedents de qualsevol Administració o ens públics o privats.
  
f) En els exemplars editats per mitjà de les ajudes atorgades es farà constar de manera expressa, i en la llengua en què s'edita l'obra, la frase: ?La present edició ha sigut traduïda amb una ajuda de la Conselleria de Cultura, Educació i Esport de la Generalitat Valenciana?. La llegenda ha d'estar impresa en la mateixa edició i característiques de l'obra. No serà vàlida la impressió a través d'encunys, adhesius o altres elements que no estiguen en l'edició original.
  
Novena
  
L'ajuda serà en euros, i arribarà, com a màxim, a l'equivalent a l'import fixat en el contracte del traductor. L'import de l'ajuda serà abonat a l'editor a partir del moment en què l'obra siga editada, per a la qual cosa haurà de justificar l'edició presentant tres exemplars de l'obra a la Conselleria de Cultura, Educació i Esport.
  
Deu
  
La Conselleria de Cultura, Educació i Esport, a través de la Secretaria Autonòmica de Cultura i Política Lingüística, podrà exigir la documentació necessària per a comprovar que l'edició ha complit les condicions expressades en la sol·licitud d'ajuda.
  
Onze
  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Dotze
  
Serà procedent el reintegrament de les quantitats percebudes i l'exigència de l'interés de demora des del moment de pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense complir-hi les condicions requerides.
  
c) Incompliment de la finalitat per a la qual fou concedida la subvenció.
  
d) Incompliment de les condicions imposades als beneficiaris en la concessió de la subvenció.
  
Tretze